सानसे खालि हराव गोजानाव थानाय गुबुन सियालफोरनि हʼवा हʼवा गाबनायखौ खोनानानै गोदोनायाव दन गाननाय सियालाबो लुबैनायखौ एंगारनो हायैनि गाबफानो गोसो जानानै मोसानि खाथिनिफ्राय गोजानाव थाङो होमब्ला मोसा फिसा मानैयाबो बिनि सिं सा बाथ्राखौ मिथिनो जुनै सियाला मिथियाजासे सिरि सिरि उन उन थांफानायसै आरो जेब्ला बियो एसे गोजानाव गोसो खुलायै हʼवा हʼवा होननानै गाबहरफायो होमब्लानो बिसोर बिखौ सैथान सियाल होननानै मिथिनो मोननानै होसोगासिनो होसोनानै हमनानै हायाव संफ्लेनानै सिथारगारनायसै ।सानै बुद्दि गोनांसानसे खालि गामिनि सासे जोहोलावा बानसे मानि खाथ्रि बेदरखौ जावनानै हाइजें होननानै हाथायाव फानहैनो बुद्दि साजायनायसै आरो बै दिनावनो गुबुन दाबसे जायगानि सासे जोहोलावाबो सेरेलेक बेन्दोंनि फिथाइखौ खानानै फानलु होननानै हाथायाव फानहैनो साननानै हाथाय जाग्रा मानसि जानानै थांनो हमनायसै ।